Праблема правільнай ацэнкі ведаў, уменняў і навыкаў надзвычай важная як для адукацыйнай установы ў цэлым, так і для кожнага настаўніка і вучня. Сёння наша адукацыя мае дыдактычна і метадычна абгрунтаваную шматузроўневую шкалу ацэнак, якая можа даць аб’ектыўную карціну рэальнага стану спраў як у асобных навучэнцаў, так і ў сістэме адукацыі ў цэлым. Ад аб’ектыўнасці ацэнак залежаць якасць навучання, правільнасць рашэння многіх дыдактычных і выхаваўчых задач. Ацэньванне павінна разглядацца не толькі як сродак кантролю дасягнення вучэбных вынікаў, але і як адзін з педагагічных сродкаў рэалізацыі мэт адукацыі. Задача школы — навучыць навучэнцаў прымяняць свае веды на практыцы, а ацэнкі і адзнакі пры гэтым — аб’ектыўны фактар, з дапамогай якога можна ацаніць здольнасць вучня прымяняць свае веды.